РЕШЕНИЕ НА СЪВЕТА

от 14 февруари 2012 година

за сключване на Споразумението между Европейския съюз и Грузия относно защитата на географските означения на селскостопанските продукти и храни

(2012/164/ЕС)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 6, буква а), подточка v) и член 218, параграф 7 от него,

като взе предвид предложението на Европейската комисия,

като взе предвид съгласието на Европейския парламент,

като има предвид, че:

ПРИЕ НАСТОЯЩОТО РЕШЕНИЕ:

Член 1

Споразумението между Европейския съюз и Грузия относно защитата на географските означения на селскостопанските продукти и храни (наричано по-нататък „споразумението“) се одобрява от името на Съюза.

Текстът на споразумението е приложен към настоящото решение.

Член 2

Комисията, подпомагана от представители на държавите-членки, представлява Съюза в съвместния комитет, посочен в член 11 от споразумението.

За целите на член 11, параграф 3 от споразумението измененията на споразумението, внесени чрез решения на съвместния комитет, се одобряват от Комисията от името на Съюза въз основа на процедурата, определена в член 15, параграф 2 от Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

Член 3

Председателят на Съвета посочва лицето(ата), упълномощено(и) да извърши(ат) от името на Съюза нотификацията, предвидена в член 14, параграф 1 от споразумението, за да бъде изразено съгласието на Съюза да бъде обвързан със споразумението (3).

Член 4

Настоящото решение влиза в сила в деня на приемането му.

(1) ОВ L 243, 21.9.2011 г., стр. 1.

(2) ОВ L 93, 31.3.2006 г., стр. 12.

(3) Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.

СПОРАЗУМЕНИЕ

между Европейския съюз и Грузия относно защитата на географските означения на селскостопанските продукти и храни

ГРУЗИЯ,

от една страна,

и

ЕВРОПЕЙСКИЯТ СЪЮЗ,

от друга страна,

наричани по-долу „договарящите страни“,

КАТО ПОТВЪРЖДАВАТ ОТНОВО своята ангажираност с целите на Споразумението за партньорство и сътрудничество между ЕС и Грузия относно сътрудничеството в сектора на селското стопанство и храните и относно сближаването на законодателството в областта на интелектуалната собственост,

КАТО ИМАТ ПРЕДВИД, че договарящите страни са съгласни да насърчават в отношенията помежду си хармоничното развитие на географските означения по смисъла на член 22, параграф 1 от Споразумението за свързаните с търговията аспекти на правата върху интелектуалната собственост („Споразумението ТРИПС“), както и търговията със селскостопански продукти и храни с произход от териториите на страните,

СЕ СПОРАЗУМЯХА ЗА СЛЕДНОТО:

Член 1

Приложно поле

1. Настоящото споразумение се прилага по отношение на признаването и защитата на географските означения с произход от териториите на договарящите страни.

2. За да може едната договаряща страна да защити географско означение на другата договаряща страна, то трябва да се отнася за продукти, попадащи в приложното поле на законодателството на първата договаряща страна, посочено в член 2.

Член 2

Установени географски означения

1. След като разгледа грузинския Закон за наименованията за произход и географските указания на стоките, приет на 22 август 1999 г., Европейският съюз стигна до заключението, че този закон отговаря на елементите, определени в приложение I към настоящото споразумение.

2. След като разгледа Регламент (ЕИО) № 1601/91 на Съвета от 10 юни 1991 г. относно установяване на общи правила за определянето, описанието и представянето на ароматизирани вина, ароматизирани напитки на винена основа и ароматизирани коктейли от лозаро-винарски продукти (1), Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2) и правилата за прилагането му относно регистрацията, контрола и закрилата на географските указания за земеделски продукти и храни в Европейския съюз, част II, дял II, глава I, раздел Iа от Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти ("Общ регламент за ООП") (3), както и Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки (4), Грузия стигна до заключението, че тези разпоредби, правила и процедури отговарят на елементите, определени в приложение I към настоящото споразумение.

3. След приключването на процедура за възражение в съответствие с критериите, изложени в приложение II, след като разгледа обобщение на спецификациите на селскостопанските продукти и храни, отговарящи на географските означения на Европейския съюз, изброени в приложение III, които са били регистрирани от Европейския съюз съгласно законодателството, посочено в параграф 2, и на географските означения за вина, спиртни напитки и ароматизирани вина, посочени в приложение IV, Грузия защитава тези географски означения на равнището на защита, установено в настоящото споразумение.

4. След приключването на процедура за възражение в съответствие с критериите, изложени в приложение II, след като разгледа обобщение на спецификациите на селскостопанските продукти и храни, отговарящи на географските означения на Грузия, посочени в приложение III, които са били регистрирани от Грузия съгласно законодателството, посочено в параграф 1, и отговарящи на географските означения за вина, спиртни напитки и ароматизирани вина, посочени в приложение IV, Европейският съюз защитава тези географски означения на равнището на защита, установено в настоящото споразумение.

Член 3

Добавяне на нови географски означения

1 Договарящите страни постигат съгласие относно възможността нови географски означения, подлежащи на защита, да се добавят в приложения III и IV съгласно процедурата по член 11, параграф 3, след приключване на процедурата за възражение и след разглеждане на обобщение на спецификациите в съответствие с член 2, параграфи 3 и 4 по удовлетворителен и за двете договарящи страни начин.

2. Нито една от договарящите страни не е задължена да защитава като географско означение наименование, засягащо наименование на сорт растения или порода животни, вследствие на което има вероятност да заблуди потребителя по отношение на истинския произход на продукта.

Член 4

Обхват на защитата на географските означения

1. Изброените в приложения III и IV, както и добавените съгласно член 3 географски означения са защитени срещу:

2. Когато географски означения са напълно или частично омонимни, защита се предоставя на всяко едно от тях, при условие че е използвано добросъвестно и при надлежно зачитане на местните и традиционните употреби и действителния риск от объркване. Без да се засягат разпоредбите на член 23 от Споразумението за свързаните с търговията аспекти на правата върху интелектуалната собственост (ТРИПС), договарящите страни съвместно определят практическите условия на употреба, при които омонимните географски означения ще бъдат разграничавани помежду си, като се отчита необходимостта да се гарантира справедливо третиране на съответните производители и предотвратяването на подвеждането на потребителите. Омонимно наименование, което въвежда в заблуждение потребителя, като му внушава, че продуктите идват от друга територия, не се регистрира, дори ако наименованието е точно по отношение на действителната територия, район или място на произход на съответния продукт.

3. Когато, при преговори с трета страна, една от договарящите страни предложи да защити географско означение на тази трета страна и когато това наименование има като омоним географско означение на другата договаряща страна, последната трябва да бъде информирана и да ѝ се предостави възможност да изрази мнението си, преди наименованието да бъде защитено.

4. Нищо в настоящото споразумение не задължава една от договарящите страни да защитава определено географско означение на другата договаряща страна, ако то не е защитено или повече не е защитено в държавата по произход. Договарящите страни се уведомяват взаимно, ако дадено географско означение повече не е защитено в държавата по произход.

Член 5

Защита на транскрипцията на географските означения

1. Географските означения, защитени в съответствие с настоящото споразумение при изписване с грузинската азбука и с други нелатински азбуки, използвани официално в държави-членки на Европейския съюз, са защитени заедно с транскрипцията си с латински букви. Тази транскрипция може да се използва и за етикетиране на въпросните продукти.

2. По същия начин географските означения, защитени при изписване с латинска азбука в съответствие с настоящото споразумение, са защитени заедно с транскрипцията си с букви от грузинската и други нелатински азбуки, използвани официално в държави-членки на Европейския съюз. Тази транскрипция може да се използва и за етикетиране на въпросните продукти.

Член 6

Право на използване на географските означения

1. Наименование, защитено съгласно настоящото споразумение, може да се използва от всеки оператор, който предлага на пазара селскостопански продукти, храни, вина, ароматизирани вина или спиртни напитки, отговарящи на съответната спецификация.

2. След като дадено географско означение е защитено съгласно настоящото споразумение, използването на такова защитено наименование не е обусловено от никаква регистрация на ползвателите или изпълнението на други задължения.

Член 7

Осигуряване на защитата

Договарящите страни осигуряват защитата, предвидена в членове 2—6, посредством подходящи административни мерки от страна на своите органи на публична власт. Също така те осигуряват тази защита по искане на заинтересовано лице.

Член 8

Връзка с търговските марки

1. Договарящите страни отказват да регистрират търговска марка или я заличават — служебно или по искане на заинтересовано лице в съответствие със законодателството на всяка от договарящите страни, когато тя води до някоя от ситуациите, посочени в член 4, параграф 1, по отношение на защитено географско означение за подобни продукти, при условие че заявката за регистрация на търговската марка е подадена след датата на заявката за защита на географското означение на съответната територия.

2. За посочените в член 2 географски означения датата на заявката за защита е датата на влизането в сила на настоящото споразумение.

3. За посочените в член 3 географски означения датата на заявката за защита е датата на предаването на другата договаряща страна на искане за защита на географско означение.

4. Договарящите страни не са задължени да защитават географско означение, когато защитата би могла да заблуждава потребителите по отношение на действителната идентичност на продукта в контекста на ползваща се с известност или общоизвестна търговска марка.

5. Без да се засяга параграф 4, договарящите страни защитават географски означения и тогава, когато съществува предишна търговска марка. Предишна търговска марка представлява марка, чието използване е при една от посочените в член 4, параграф 1 ситуации, за която е подадена заявка, която е регистрирана или наложена в резултат на използването ѝ, ако такава възможност се предвижда от съответното законодателство, в територията на една от договарящите страни преди датата, на която заявката за защита на географското означение е подадена до другата договаряща страна в рамките на настоящото споразумение. Такава търговска марка може да продължи да бъде използвана и подновявана независимо от защитата на географското означение, при условие че в законодателствата на договарящите страни относно търговските марки не съществуват основания за недействителност или заличаване на тази марка.

Член 9

Общи правила

1. Настоящото споразумение се прилага, без да се засягат правата и задълженията на договарящите страни съгласно Споразумението за СТО.

2. Вносът, износът и търговията с всеки от посочените в членове 2 и 3 продукти се извършват в съответствие със законовите и подзаконовите актове, които се прилагат на територията на договарящата страна вносител.

3 Всички въпроси във връзка с техническите спецификации на регистрираните наименования се разглеждат от комитета, създаден съгласно член 11.

4. Географските означения, защитени в съответствие с настоящото споразумение, могат да бъдат заличени само от договарящата страна, от която произхожда продуктът.

5. Продуктова спецификация съгласно настоящото споразумение е одобрената от органите на договарящата страна — включително евентуални изменения, които също са одобрени — в територията, от която произхожда продуктът.

Член 10

Сътрудничество и прозрачност

1. Договарящите страни поддържат връзка, непосредствено или чрез съвместния комитет, създаден с член 11, по всички въпроси, свързани с прилагането и действието на настоящото споразумение; по-специално едната договаряща страна може да поиска от другата договаряща страна информация относно продуктови спецификации и техните изменения, както и относно звената за контакт относно разпоредбите за контрол.

2. Всяка от договарящите страни може да обяви публично продуктовите спецификации или техни обобщения, както и звената за контакт относно разпоредбите за контрол, съответстващи на защитените съгласно настоящия член географски означения на другата договаряща страна.

Член 11

Съвместен комитет

1. Договарящите страни се споразумяват да създадат съвместен комитет, съставен от представители на Европейския съюз и Грузия, с цел да се наблюдава развитието на настоящото споразумение и да се засилят сътрудничеството и диалогът относно географските означения.

2. Съвместният комитет приема решенията си с консенсус. Той утвърждава своя процедурен правилник. Комитетът заседава по искане на всяка от договарящите страни не по-късно от 90 дни от датата на искането, последователно в Европейския съюз и в Грузия, като времето, мястото и начинът (включително чрез видеоконферентна връзка) се определят заедно от договарящите страни.

3. Съвместният комитет следи също за правилното действие на настоящото споразумение и може да разглежда всеки въпрос, свързан с неговото прилагане и действие. По-специално той отговаря за:

Член 12

Териториално приложение

От една страна, настоящото споразумение се прилага на териториите, на които се прилага Договорът за Европейския съюз, и според условията на посочения Договор, а от друга страна — на територията на Грузия.

Член 13

Автентични езици

Настоящото споразумение е съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и грузински език, като всички текстове са еднакво автентични. При разлики определящ е английският текст.

Член 14

Заключителни разпоредби

1. Настоящото споразумение влиза в сила на първия ден на втория месец след датата, на която договарящите страни писмено са се нотифицирали за приключването на съответните им процедури за влизането в сила на настоящото споразумение.

2. Всяка от договарящите страни може да прекрати настоящото споразумение, като даде едногодишно писмено предизвестие на другата договаряща страна.

Съставено в Брюксел на четиринадесети юли две хиляди и единадесета година.

Hecho en Bruselas, el catorce de julio de dos mil once.

V Bruselu dne čtrnáctého července dva tisíce jedenáct.

Udfærdiget i Bruxelles den fjortende juli to tusind og elleve.

Geschehen zu Brüssel am vierzehnten Juli zweitausendelf.

Kahe tuhande üheteistkümnenda aasta juulikuu neljateistkümnendal päeval Brüsselis.

Έγινε στις Βρυξέλλες, στις δέκα τέσσερις Ιουλίου δύο χιλιάδες έντεκα.

Done at Brussels on the fourteenth day of July in the year two thousand and eleven.

Fait à Bruxelles, le quatorze juillet deux mille onze.

Fatto a Bruxelles, addì quattordici luglio duemilaundici.

Briselē, divi tūkstoši vienpadsmitā gada četrpadsmitajā jūlijā.

Priimta du tūkstančiai vienuoliktų metų liepos keturioliktą dieną Briuselyje.

Kelt Brüsszelben, a kétezer-tizenegyedik év július tizennegyedik napján.

Magħmul fi Brussell, fl-erbatax-il jum ta’ Lulju tas-sena elfejn u ħdax.

Gedaan te Brussel, de veertiende juli tweeduizend elf.

Sporządzono w Brukseli dnia czternastego lipca roku dwa tysiące jedenastego.

Feito em Bruxelas, em catorze de Julho de dois mil e onze.

Întocmit la Bruxelles la paisprezece iulie două mii unsprezece.

V Bruseli dňa štrnásteho júla dvetisícjedenásť.

V Bruslju, dne štirinajstega julija leta dva tisoč enojst.

Tehty Brysselissä neljäntenätoista päivänä heinäkuuta vuonna kaksituhattayksitoista.

Som skedde i Bryssel den fjortonde juli tjugohundraelva.

შესრულებულია ქ. ბრიუსელში, ორი ათას თერთმეტი წლის თოთხმეტ ივლისს.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen